stanford-oval/wikipedia huggingface dataset:
โรงเรียนสิรินธรราชวิทยาลัย

| โรงเรียนสิรินธรราชวิทยาลัย Princess Sirindhorn's College> ข้อมูล |
| --- | --- |
ชื่ออื่น: ส.ธ. (PSC)
ประเภท: โรงเรียนประจำจังหวัดของรัฐ โรงเรียนมัธยมศึกษาขนาดใหญ่
คำขวัญ: รักษ์ศักดิ์ศรี มีคุณธรรม นำวิชาการ สืบสานงานพระราชดำริ
สถาปนา: 2 เมษายน พ.ศ. 2534
เขตการศึกษา: สำนักงานคณะกรรมการการศึกษาขั้นพื้นฐาน
รหัส: 3800201
ระดับปีที่จัดการศึกษา: มัธยมศึกษาปีที่ 1—6 (สหศึกษา)
สี:     ม่วง-ขาว
เพลง: มาร์ชสิรินธรฯ
เว็บไซต์: www.psc.ac.th
โรงเรียนสิรินธรราชวิทยาลัย (อังกฤษ: Princess Sirindhorn's College) จังหวัดนครปฐม จัดตั้งขึ้นโดยกระทรวงศึกษาธิการ เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  ในโอกาสเฉลิมพระชนมายุ 3 รอบ ในวันที่ 2 เมษายน พ.ศ. 2534 โดยได้พระราชทานนามของพระองค์เป็นนามโรงเรียน และทรงรับไว้ในพระราชูปถัมภ์ เมื่อวันที่ 3 มกราคม พ.ศ. 2537 และเสด็จพระราชดำเนินมาทรงเปิดโรงเรียนและกิจกรรมธนาคารนักเรียน เมื่อวันที่ 31 มกราคม ปีเดียวกัน ทางโรงเรียนจึงกำหนดให้วันที่ 31 มกราคม ของทุกปี เป็น "วันพระบารมีปกเกล้า" ของโรงเรียน
ประวัติ

โรงเรียนสิรินธรราชวิทยาลัย (Princess Sirindhorn's College) จัดตั้งในโอกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมายุครบ 3 รอบ 36 พรรษา ในวันที่ 2 เมษายน พ.ศ. 2534 ด้วยสำนึกในพระมหากรุณาธิคุณอันสูงยิ่ง
ที่ทรงสนพระทัยในการจัดการศึกษาระดับมัธยมศึกษาให้แก่เยาวชนในชนบทห่างไกล กระทรวงศึกษาธิการ
จึงได้จัดตั้งโรงเรียนขึ้นเพื่อเป็นการเฉลิมพระเกียรติ และเป็นอนุสรณ์ทางการศึกษา
ได้รับพระราชทานชื่อโรงเรียนว่า โรงเรียนสิรินธรราชวิทยาลัย ในชื่อภาษาอังกฤษว่า Princess Sirindhorn's College
โดยใช้พื้นที่ของโรงเรียนราชินีบูรณะ คณะสินธุรวี ณ ตำบลสนามจันทร์ อำเภอเมืองนครปฐม จังหวัดนครปฐม
ตั้งแต่ปี พ.ศ. 2514 เพื่อขยายพื้นที่ของโรงเรียนราชินีบูรณะ มีเนื้อที่ 59 ไร่ 57 ตารางวา
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรับโรงเรียนสิรินธรราชวิทยาลัยไว้ในพระราชูปถัมภ์ เมื่อวันที่ 3 มกราคม พ.ศ. 2537
ก่อนจะเสด็จพระราชดำเนินมาทรงเปิดป้ายโรงเรียนและกิจกรรมธนาคารนักเรียน เมื่อวันที่ 31 มกราคม โรงเรียนจึงได้น้อมรำลึกถึงพระมหากรุณาธิคุณ
โดยกำหนดให้วันที่ 31 มกราคมของทุกปี เป็นวันพระบารมีปกเกล้า
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเยี่ยมโรงเรียนสิรินธรราชวิทยาลัยเป็นครั้งแรก
ทอดพระเนตรกิจการของโรงเรียน เมื่อวันที่ 30 ตุลาคม พ.ศ. 2538 เวลา 10.45 น.
สัญลักษณ์ของโรงเรียน

ตราโรงเรียน
ประกอบด้วยนามาภิไธยย่อ สธ ภายใต้พระมงกุฏ
ด้านล่างประดับด้วยแพรแถบชื่อ "สิรินธรราชวิทยาลัย"
สีประจำโรงเรียน
ม่วง หมายถึง สีประจำวันเสาร์ซึ่งเป็นวันพระราชสมภพสมเด็จพระเทพรัตนราชสุดาฯ สยามบรมราชกุมารี
ขาว หมายถึง ความสะอาด สว่าง สงบ อันเป็นสัญลักษณ์ของพระพุทธศาสนา
เพลงประจำโรงเรียน เพลงมาร์ชโรงเรียนสิรินธรราชวิทยาลัย
ทำเนียบผู้บริหารโรงเรียนสิรินธรราชวิทยาลัย

นางสาวยุพิน ดุษิยามี (พ.ศ. 2534 - พ.ศ. 2536)
นางปลื้มจิตร สถาพรดำรงค์ (พ.ศ. 2536 - พ.ศ. 2539)
นางสาวทองประดับ ลิ้มตระกูล (พ.ศ. 2539 - พ.ศ. 2542)
นางลัดดา ผลวัฒนะ (พ.ศ. 2542 - พ.ศ. 2543)
นายสำเร็จ แก้วกระจ่าง (พ.ศ. 2543 - พ.ศ. 2547)
นายสมบูรณ์ ตรีธนะกุล (พ.ศ. 2547 - พ.ศ. 2554)
นายสามารถ รอดสำราญ (พ.ศ. 2554 - 2556)
นายวรรณะ บุษบา (พ.ศ. 2556 - 2557)
นายจตุรงค์ อินทรรุ่ง (พ.ศ. 2557 - 2560)
นางปภาดา เสนาะพิน (พ.ศ. 2561 - 2562)
นายวิวัฒน์ ชูศรีจันทร์ (พ.ศ. 2562-2567)
นายสมเกียรติ ปทุมสูติ ( พ.ศ.2567-ปัจจุบัน)
ศิษย์เก่าที่มีชื่อเสียง

ศศิ สินทวี เจ้าของตำแหน่งมิสเอิร์ธไทยแลนด์ 2014 และมิสอินเตอร์เนชันแนลไทยแลนด์ 2015
นนทพร ธีระวัฒนสุข นักแสดง นางแบบ และพิธีกร
ปชาบดี ตัณฑปุตตะ นักแสดง และพิธีกร
รัชย์ณมนทร์ รัชย์จิราธรรม นักร้อง และนักแสดง
ศุภกร ศรีโพธิ์ทอง นักร้อง และนักแสดง
หลักสูตร > ระดับชั้นมัธยมศึกษาตอนต้น

ระดับชั้นมัธยมศึกษาปีที่ 1-3 มีแผนการศึกษาดังนี้
โครงการส่งเสริมความสามารถพิเศษทางด้านวิทยาศาสตร์ คณิตศาสตร์ และเทคโนโลยี (สวคท.) จำนวน 2 ห้องเรียน
โครงการส่งเสริมความสามารถพิเศษทางภาษาจีน - Chinese Program (CP) จำนวน 1 ห้องเรียน
โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ - English Program (EP) จำนวน 2 ห้องเรียน
แผนการเรียนปกติ จำนวน 8 ห้องเรียน
หลักสูตร > ระดับชั้นมัธยมศึกษาตอนปลาย

ระดับชั้นมัธยมศึกษาปีที่ 4-6 มีแผนการศึกษาดังนี้
>>หลักสูตรห้องเรียนพิเศษ<< จำนวน 5 ห้องเรียน
โครงการห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย (โครงการ วมว.) คู่ศูนย์โรงเรียนสิรินธรราชวิทยาลัย - มหาวิทยาลัยศิลปากร ของกระทรวงการอุดมศึกษา วิทยาศาสตร์ วิจัยและนวัตกรรม (อว.) จำนวน 1 ห้องเรียน
โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE) จำนวน 1 ห้องเรียน
โครงการส่งเสริมความสามารถพิเศษทางด้านวิทยาศาสตร์ คณิตศาสตร์ และเทคโนโลยี (สวคท.)  จำนวน 2 ห้องเรียน
โครงการส่งเสริมความสามารถพิเศษทางภาษาจีน Chinese Program (CP) จำนวน 1 ห้องเรียน
>>หลักสูตรห้องเรียนปกติ<< จำนวน 10 ห้องเรียน
แผนกาาเรียนวิทยาศาสตร์ - คณิตศาสตร์ จำนวน 3 ห้องเรียน
แผนการเรียนภาษาอังกฤษ - คณิตศาสตร์ จำนวน 2 ห้องเรียน
แผนการเรียนภาษาอังกฤษ - ภาษาอังกฤษ จำนวน 1 ห้องเรียน
แผนการเรียนภาษาอังกฤษ - ภาษาจีน จำนวน 1 ห้องเรียน
แผนการเรียนภาษาอังกฤษ - ภาษาไทย - สังคมศึกษา จำนวน 2 ห้องเรียน
แผนการเรียนศิลปกรรม จำนวน 1 ห้องเรียน
โรซาริโอ ดอว์สัน

| โรซาริโอ ดอว์สัน |
| --- | --- |
ดอว์สันในเดือนมิถุนายน ค.ศ. 2016
เกิด: โรซาริโอ อิซาเบล ดอว์สัน  (1979-05-09) 9 พฤษภาคม ค.ศ. 1979 (45 ปี) นครนิวยอร์ก, สหรัฐ
อาชีพ: นักแสดง นักพากย์ นักเคลื่อนไหว โปรดิวเซอร์
ปีปฏิบัติงาน: 1995–ปัจจุบัน
คู่รัก: Cory Booker (2019–ปัจจุบัน)
บุตร: 1 คน
โรซาริโอ อิซาเบล ดอว์สัน (อังกฤษ: Rosario Isabel Dawson; เกิด 9 พฤษภาคม พ.ศ. 2522) เป็นนักแสดงชาวอเมริกัน, นักพากย์เสียง, โปรดิวเซอร์ และนักเคลื่อนไหว เธอเปิดตัวในภาพยนตร์อิสระเรื่อง คิดส์ ปี ค.ศ. 1995 ผลงานภาพยนตร์เรื่องต่อมาของเธอ ได้แก่ ชีวิตนี้ต้องชู้ต (1998), Josie and the Pussycats (2001), เอ็มไอบี หน่วยจารชนพิทักษ์จักรวาล 2 (2002), Rent (2005), เมืองคนตายยาก (2005), เซอร์ แสบ ป่วน (2006), โชเฟอร์บากพญายม (2007), 
 เจ็ดหัวใจศรัทธา (2008), ด่วนวินาศหยุดไม่อยู่ (2010) และ Top Five (2014) ดอว์สันยังให้เสียงพากย์สำหรับ ดิสนีย์/มาร์เวล, วอร์เนอร์บราเธอส์/ดีซีคอมิกส์, และช่องนิคคาโลเดียนของไวอาคอมซีบีเอส
โรงเรียนเรณูนครวิทยานุกูล

| โรงเรียนเรณูนครวิทยานุกูล Renunakhonwittayanukul School |
| --- | --- |

ที่ตั้ง
181 หมู่ 13 ถนนเมืองใหม่วิทยานุกูล ตำบลเรณู อำเภอเรณูนคร จังหวัดนครพนม  ประเทศไทย 48170
ข้อมูล
ชื่ออื่น: ร.ณ. / R.N.K.
ประเภท: โรงเรียนมัธยมศึกษาขนาดใหญ่
คำขวัญ: สุขา สงฺฆสฺส สามคฺคี  ความสามัคคีนำมาซึ่งความสุข
สถาปนา: 11 มีนาคม พ.ศ. 2515 (52 ปี)
หน่วยงานกำกับ: สำนักงานเขตพื้นที่การศึกษามัธยมศึกษา เขต 22
รหัส: 1048190483
ผู้อำนวยการ: นายต้องเต
จำนวนนักเรียน: 2,039 คน ปีการศึกษา 2563
ภาษาที่ใช้เป็นสื่อการสอน: ภาษาที่มีการเรียนการสอน   ไทย  อังกฤษ  จีน   เกาหลี  ญี่ปุ่น  เวียดนาม
สี:    เหลือง-แดง
เพลง: มาร์ชเรณูนครวิทยานุกูล
เว็บไซต์: www.rnks.ac.th 
โรงเรียนเรณูนครวิทยานุกูล (อังกฤษ: Renunakhonwittayanukul School) เป็นโรงเรียนประจำอำเภอเรณูนคร ประเภทสหศึกษา ระดับโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษา เขต 22 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน

ก่อนที่จะมีโรงเรียนมัธยมศึกษาแห่งนี้นั้น นักเรียนที่เรียนสำเร็จชั้นประถมศึกษาปีที่ 7 จากอำเภอเรณูนคร หากมีความประสงค์จะศึกษาต่อในระดับมัธยมศึกษา จะต้องเดินทางไปศึกษาต่อที่อำเภอธาตุพนมหรือไม่ก็อำเภอเมืองนครพนม หรือไม่เช่นนั้นก็ไปเรียนยังต่างจังหวัดทำให้เกิดปัญหาในการเดินทางและทั้งการหาที่พักอาศัยผู้ปกครองต้องสิ้นเปลืองค่าใช้จ่ายจำนวนมาก
นายถนอม แสงสุริยจันทร์ หัวหน้ากิ่งอำเภอเรณูนคร (สมัยนั้น) พร้อมด้วยข้าราชการ ประชาชน พ่อค้าคหบดี ได้ร่วมประชุมขอดำเนินการจัดตั้งโรงเรียนมัธยมศึกษาประจำอำเภอเรณูนครขึ้นโดยได้ขอแบ่งที่ดินของโรงเรียนเรณูนคร
ปี พ.ศ. 2515  เมื่อวันที่ 11 มีนาคม  2515 กระทรวงศึกษาธิการได้อนุมัติให้จัดตั้งโรงเรียนมัธยมศึกษา โดยตั้งชื่อว่า “โรงเรียนเรณูนครวิทยานุกูล” เปิดสอนระดับชั้นมัธยมศึกษาปีที่ 1 จำนวน 3 ห้องเรียน มีนักเรียนทั้งหมดจำนวน 137 คน อาคารเรียนและห้องเรียนใช่ร่วมกับโรงเรียนเรณูนคร มีนายมัทราช บัวบาน รักษาการในตำแหน่งครูใหญ่และปีเดียวกันได้รับงบประมาณสร้างอาคารเรียนหลังที่ 1 จำนวน 4 ห้องเรียน (อาคารหนุ่มเมืองเวในปัจจุบัน) สร้างเสร็จ พ.ศ. 2516
ปี พ.ศ. 2515 กรมสามัญศึกษาได้แต่งตั้ง นายวิสุทธิ์  ภักดีศรี ดำรงตำแหน่ง ครูใหญ่
ปี พ.ศ. 2518 ยุบโรงเรียนเรณูนครรวมเข้ากับโรงเรียนเรณูวิทยาคาร ยกพื้นที่ทั้งหมดให้โรงเรียนเรณูนครวิทยานุกูล ตราบจนถึงปัจจุบัน
ปี พ.ศ. 2523 เปิดสอนชั้นมัธยมศึกษาตอนปลาย
ปัจจุบัน โรงเรียนเรณูนครวิทยานุกูลเป็นโรงเรียนรัฐบาลประจำอำเภอเรณูนคร สังกัดสำนักงานเขตพื้นที่การศึกษามัธยมศึกษา เขต 22 (นครพนม-มุกดาหาร) ในพื้นที่เขตบริการประกอบด้วย ภายในเขตเทศบาลตำบลเรณู ภายในเขตอำเภอเรณูนคร ยกเว้นตำบลนาขามและตำบลท่าลาด เป็นโรงเรียนมัธยมศึกษาขนาดใหญ่ เปิดทำการสอน 2 ระดับคือ ระดับมัธยมศึกษาตอนต้น และ ระดับมัธยมศึกษาตอนปลาย (โรงเรียนสหศึกษา) ตามยุทธศาสตร์การพัฒนาการศึกษาตามนโยบายของสำนักงานคณะกรรมการการศึกษาขั้นพื้นฐาน โรงเรียนได้ถูกกำหนดให้จัดตั้งเป็นนิติบุคคล ซึ่งมีความมุ่งหมายให้มีการพัฒนานักเรียนให้มีคุณลักษณะเกี่ยวกับคุณลักษณะที่พึงประสงค์และสมรรถนะของนักเรียนที่ต้องการให้เกิดขึ้น
โรงเรียนเรณูนครวิทยานุกูล ตั้งอยู่ ณ เลขที่ 181 หมู่ที่ 13 ถนนเมืองใหม่วิทยานุกูล ตำบลเรณู อำเภอเรณูนคร จังหวัดนครพนม โดยมีอาณาเขตดังนี้
ทิศเหนือ จรดกับชุมชนหมู่ 3 บ้านโพนสาวเอ้
ทิศใต้ จรดกับถนนเมืองใหม่วิทยานุกูล
ทิศตะวันออก จรดกับถนนอำนวยสุข ตรงข้ามสถานีตำรวจภูธรอำเภอเรณูนคร
ทิศตะวันตก จรดกับชุมชนหมู่ที่ 13 ตำบลเรณู
มีพื้นที่จำนวน 114 ไร่ 2 งาน 41.6 ตารางวา
ในปีการศึกษา 2563 มีนักเรียนจำนวนทั้งสิ้น 2,039 คน คณาจารย์และบุคลากรจำนวน 123 คน
อาคารสถานที่

| อาคาร | ห้องภายในอาคาร |
| --- | --- |
อาคารเรณูนคร:  ห้องผู้อำนวยการ  ห้องประชุมเล็ก  ห้องธุรการ  ห้องการเงินและพัสดุ  ห้องโสต  ห้องศูนย์ภาษาเกาหลี  ห้องสมุด  ห้องพยาบาล  ห้องแนะแนว  ห้องวิชาการ  ห้องประชุมดงหวายสายบ่อแก  ห้องเรียน 10 ห้อง  ห้องปฏิบัติการ 3 ห้อง  ห้องพักครู 2 ห้อง  ห้องเก็บอุปกรณ์  ห้องน้ำ 5 ห้อง
อาคาร Pre-Doctor:  ห้องเรียน 3 ห้อง
อาคารหนุ่มเมืองเว:  ห้องเรียน 4 ห้อง  ห้องปฏิบัติการ 7 ห้อง  ห้องพักครู 4 ห้อง  ห้องเก็บอุปกรณ์ 3 ห้อง  ห้องน้ำ 2 ห้อง
อาคารอาเซียน (LA):  ห้องเรียน 3 ห้อง  ห้องพักครู 1 ห้อง
อาคารสาวผู้ไทย:  ห้อง ERIC  ห้องเรียน 14 ห้อง  ห้องพักครู 2 ห้อง  ห้องน้ำ 2 ห้อง
อาคารหนองเพ็กแก้ว:  ห้องเรียน 28 ห้อง  ห้องพักครู 5 ห้อง  ห้องน้ำ 4 ห้อง
อาคารเจ้าเพ็ชร-เจ้าสาย:  ห้องประชุมเจ้าเพ็ชร  ห้องประชุมเจ้าสาย  ห้องเรียน 9 ห้อง  ห้องพักครู 1 ห้อง  ห้องน้ำ 1 ห้อง
ทำเนียบผู้บริหารโรงเรียน

| ทำเนียบผู้บริหารโรงเรียนเรณูนครวิทยานุกูล> ลำดับ | ทำเนียบผู้บริหารโรงเรียนเรณูนครวิทยานุกูล> รายนาม | ทำเนียบผู้บริหารโรงเรียนเรณูนครวิทยานุกูล> ระยะเวลาการดำรงตำแหน่ง | ทำเนียบผู้บริหารโรงเรียนเรณูนครวิทยานุกูล> ตำแหน่ง |
| --- | --- | --- | --- |
| 1 | นายมัทราช บัวบาน | พ.ศ. 2515 - 2516 | ผู้อำนวยการ |
| 2 | นายวิสุทธ์ ภักดีศรี | พ.ศ. 2516 - 2521 | ผู้อำนวยการ |
| 3 | นายลำแก้ว หงษาวงศ์ | พ.ศ. 2521 - 2522 | ผู้อำนวยการ |
| 4 | นายโอภาส วัยวัฒน์ | พ.ศ. 2522 - 2531 | ผู้อำนวยการ |
| 5 | นายวิศิษฐ์ หิรัณยโกวิท | พ.ศ. 2531 - 2532 | ผู้อำนวยการ |
| 6 | นางลัดดา ตระหง่าน | พ.ศ. 2532 | ผู้อำนวยการ |
| 7 | นายวิศิษฐ์ หิรัณยโกวิท | พ.ศ. 2532 - 2533 | ผู้อำนวยการ |
| 8 | นายวิจิตร สายธนู | พ.ศ. 2533 - 2535 | ผู้อำนวยการ |
| 9 | นายเพียร สุวรรณไตรย์ | พ.ศ. 2535 - 2539 | ผู้อำนวยการ |
| 10 | นายณรงค์ ชิณสาร | พ.ศ. 2539 - 2541 | ผู้อำนวยการ |
| 11 | นายพูนสิน ประคำมินทร์ | พ.ศ. 2541 - 2544 | ผู้อำนวยการ |
| 12 | นายอนันต์ สุวรรณหงษ์ | พ.ศ. 2544 - 2550 | ผู้อำนวยการ |
| 13 | นายไพรัตน์ มนต์วิเศษ | พ.ศ. 2550 - 2556 | ผู้อำนวยการ |
| 14 | นายเฉลิมชัย แก้วมณีชัย | พ.ศ. 2556 - 2560 | ผู้อำนวยการ |
| 15 | นายปรีชา เจตินัย | พ.ศ. 2561 - 2561 | ผู้อำนวยการ |
| 16 | นายไพโรจน์ กิติศรีวรพันธุ์ | พ.ศ. 2561 - 2563 | ผู้อำนวยการ |
| 17 | นายเดชา แก้วเชื่อม | พ.ศ. 2563 - 2564 | ผู้อำนวยการ |
| 18 | นายอิทธิพล พลเหี้ยมหาญ | พ.ศ. 2564 - ปัจจุบัน | ผู้อำนวยการ |
แหล่งข้อมูลอื่น

กลุ่มผู้ใช้เฟซบุ๊คโรงเรียนเรณูนครวิทยานุกูล
| ด ค กสหวิทยาเขตพระธาตุพนมเรณูนคร |
| --- | --- |
 เรณูนครวิทยานุกูล  ดงดาวแจ้งพัฒนศึกษา  ธาตุพนม  นาถ่อนพัฒนา  อุ่มเหม้าประชาสรรค์  โพนแพงพิทยาคม  กุดฉิมวิทยาคม  วัดบึงเหล็ก
โรงไฟฟ้าศิลปะ

| --- | --- |


ก่อตั้ง: พ.ศ. 2555 (ค.ศ. 2012)
ที่ตั้ง: เซี่ยงไฮ้ ประเทศจีน
เว็บไซต์: www.powerstationofart.org
โรงไฟฟ้าศิลปะ หรือ พิพิธภัณฑ์ศิลปะร่วมสมัยเซี่ยงไฮ้ (จีน: 上海当代艺术博物馆; อังกฤษ: Power Station of Art) เป็นพิพิธภัณฑ์ศิลปะร่วมสมัยในเซี่ยงไฮ้ ตั้งอยู่ในโรงไฟฟ้าเก่า เป็นพิพิธภัณฑ์ศิลปะร่วมสมัยที่ดำเนินการโดยรัฐแห่งแรกของจีน ค่าใช้จ่ายในการแปลงอาคาร 64 ล้านดอลลาร์ซึ่งออกโดยรัฐบาลเทศบาลนครเซี่ยงไฮ้ พิพิธภัณฑ์ตั้งอยู่บนพื้นที่จัดงานเอ็กซ์โป 2010 และตั้งอยู่ริมฝั่งตะวันตกของแม่น้ำหวงผู่ (ผู่ซี) เปิดในปี 2555 โดยมีนิทรรศการศิลปะร่วมสมัยจากศูนย์ศิลปะและวัฒนธรรมปงปีดู (Centre Pompidou) ซึ่งเป็นพิพิธภัณฑ์ศิลปะร่วมสมัยที่รู้จักกันดีที่สุดของปารีส ในชื่อนิทรรศการ Electric Fields, Surrealism and Beyond[ต้องการอ้างอิง] ผู้กำกับศิลป์คือ Li Xu[ต้องการอ้างอิง] รองผู้กำกับคือ Gong Yan ผู้เคยเป็นบรรณาธิการของนิตยสารโลกศิลปะ (Art World) ฉบับภาษาจีน
ประวัติ

ในปี พ.ศ. 2440 รัฐบาลชิงได้ก่อตั้งโรงงานไฟฟ้า Nanshi Electric Light ที่ท่าเรือ Shiliupu Old Taiping Wharf ในปี พ.ศ. 2498 ได้มีการตั้งชื่อโรงไฟฟ้า Nanshi ในปี 2550 โรงไฟฟ้า Nanshi ทั้ง 3 แห่งหยุดดำเนินการ จากนั้นโครงการฟื้นฟูก็เริ่มขึ้น โดยเมื่อวันที่ 17 ธันวาคม พ.ศ. 2552 โครงการบูรณะใหม่ได้เสร็จสิ้นลง ความสูงเดิมของอาคารยังคงไม่เปลี่ยนแปลง โครงสร้างสี่ชั้นเดิมถูกดัดแปลงเป็นโครงสร้างแปดชั้น และถูกใช้เป็นอาคารศาลาจัดแสดงในชื่อ ศาลาเมืองแห่งอนาคต (Urban Future Pavilion) ในช่วงงานเซี่ยงไฮ้เวิลด์เอ็กซ์โป 2010
หลังงานเอ็กซ์โป 2010 ศาลาเมืองแห่งอนาคต ยังคงถูกเก็บรักษาไว้เป็นหนึ่งในห้าศาลาหลัก (ที่ไม่ถูกทุบทิ้ง) เมื่อวันที่ 23 สิงหาคม พ.ศ. 2554 คณะกรรมการเทศบาลนครเซี่ยงไฮ้แห่งพรรคคอมมิวนิสต์แห่งประเทศจีนและรัฐบาลเทศบาลนครเซี่ยงไฮ้ได้ตัดสินใจเปลี่ยนศาลาเมืองแห่งอนาคต ให้เป็นพิพิธภัณฑ์ศิลปะร่วมสมัยเซี่ยงไฮ้
เมื่อวันที่ 1 ตุลาคม 2555 พิพิธภัณฑ์ศิลปะร่วมสมัยเซี่ยงไฮ้ และพิพิธภัณฑ์ศิลปะจีน (วังศิลปะจีน) ซึ่งดัดแปลงจากอาคารศาลาจีนจากงานเอ็กซ์โป ได้เปิดขึ้นพร้อมกัน ในเวลาเดียวกันกับการเปิดการแสดงเซี่ยงไฮ้เบียนนาเล่ครั้งที่ 9 (Regeneration—The 9th Shanghai Biennale 2012) ที่ใช้สถานที่แสดงร่วมกันทั้งสองแห่ง
ตั้งแต่ปี 2555 สถานที่จัดงานเซี่ยงไฮ้เบียนนาเล่ (Shanghai Biennale) ได้ย้ายจากพิพิธภัณฑ์ศิลปะเซี่ยงไฮ้เดิมไปเป็นพิพิธภัณฑ์ศิลปะร่วมสมัยเซี่ยงไฮ้
โรงเรียนออกแลนด์แกรมมาร์

| โรงเรียนออกแลนด์แกรมมาร์ Auckland Grammar School> ที่ตั้ง |
| --- | --- |

87 ถนนเมาท์เทน Epsom ออกแลนด์ ประเทศนิวซีแลนด์
ข้อมูล
ประเภท: โรงเรียนชายล้วน (อายุ 9 - 13 ปี)
คำขวัญ: Per Angusta Ad Augusta
สถาปนา: ค.ศ. 1868
ผู้ก่อตั้ง: เซอร์จอร์จ เกรย์
ผู้อำนวยการ: จอห์น มอร์ริส
เว็บไซต์: www.ags.school.nz
โรงเรียนออกแลนด์แกรมมาร์
โรงเรียนออกแลนด์แกรมมาร์ (อังกฤษ: Auckland Grammar School) เป็นโรงเรียนมัธยมศึกษา สำหรับนักเรียนชายอายุระหว่าง 13-18 ปี ตั้งอยู่เมืองออกแลนด์ ประเทศนิวซีแลนด์
ที่ตั้งและสิ่งอำนวยความสะดวก

โรงเรียนออกแลนด์แกรมมาร์ตั้งอยู่ในใจกลางเมืองออกแลนด์ ชานเมือง Newmarket โรงเรียนอยู่ใกล้กับทางด่วนและทางรถไฟ บนพื้นที่ 16 เฮคเตอร์ มีสิ่งอำนวยความสะดวกต่างๆ ได้แก่ ห้องประชุม สนามฮ็อกกี้ปูหญ้าเทียม สนามเทนนิสปูหญ้าเทียม สระว่ายน้ำ ติดตั้งเครื่องทำความร้อน สนามกีฬาหลายประเภท โรงยิมสองแห่ง ห้องดนตรี ห้องสมุด และอาคารสารสนเทศ  หลังใหม่ โรงเรียนมีศูนย์การศึกษากลางแจ้งของตัวเองอยู่ที่ Ohakune ซึ่งอยู่ห่างจากสนามสกีบนยอดเขา Mt Ruapehu 30 นาที
หลักสูตรการศึกษา

Auckland Grammar School เปิดสอนทั้งหลักสูตรเพื่อการสอบคัดเลือกระดับประ
เทศของนิวซีแลนด์ (NCEA) และหลักสูตรเพื่อการวัดผลสากลของ Cambridge International Exams (CIE)
การสอบ CIE จัดให้มีในระดับชั้น:
•	IGCSE (Year 11)
•	AS (Year 12)
•	A2/AS (Year 13)
วิชาที่เปิดสอนได้แก่ บัญชี ชีววิทยา ธุรกิจการเงิน เคมี การศึกษาคลาสสิก เศรษฐศาสตร์ ภาษาอังกฤษ ภาษาฝรั่งเศส ภูมิศาสตร์ กราฟิก ประวัติศาสตร์  ประวัติศาสตร์ศิลปะ ภาษาญี่ปุ่น ภาษาละติน ภาษาสเปน คณิตศาสตร์ (แคลคูลัส และสถิติ) ดนตรี ฟิสิกส์ ศิลปะปฏิบัติ พลศึกษา การออกแบบ และเทคโนโลยี
จุดเด่น

โรงเรียนส่งเสริมให้นักเรียนทุกคนพัฒนาความสามารถได้เต็มที่ในทุกระดับ การจัดชั้นเรียนจะแบ่งตามความสามารถทางวิชาการ โดยมีการจัดชั้นเรียนล่วงหน้าให้ในทุกระดับ
กิจกรรมนอกหลักสูตร

โรงเรียนมีกิจกรรมด้านวัฒนธรรมและกีฬาให้นักเรียนเลือกมากมาย และมักจะมีการเพิ่มกิจกรรมต่าง ๆ เพื่อสนองความต้องการและความสนใจของนักเรียน กิจกรรมต่าง ๆ ได้แก่ หมากรุก โต้วาที ละคร การศึกษาด้านไฟฟ้า ด้านภาพยนตร์ การทำหนังสือพิมพ์ ดนตรี การถ่ายภาพ ร้องเพลง ระบำพื้นเมืองชนเผ่าเมารี ซามัวและทองกา กิจกรรมกีฬาได้แก่ ไอคิโด แบดมินตัน บาสเกตบอล พายเรือแคนู คริกเก็ต จักรยาน ฟันดาบ เลี้ยงเหยี่ยว ฮ็อกกี กระโดดร่ม พายเรือ รักบี้ ดำน้ำ ฟุตบอล สควอช ว่ายน้ำ ปิงปอง เทนนิส ไตรกีฬา โปโลน้ำ ยกน้ำหนัก มวยปล้ำ แล่นเรีอยอต
ความสัมพันธ์พิเศษกับโรงเรียนและนักเรียนต่างชาติ

โรงเรียนออกแลนด์แกรมมาร์มีความสัมพันธ์ที่ดีกับโรงเรียนในฟิจิ ซามัว เวียดนาม ไทย เกาหลี ญี่ปุ่น ฮ่องกง ไต้หวัน จีน ออสเตรเลีย อาร์เจนตินา บราซิล เยอรมนี สหราชอาณาจักร สหรัฐอเมริกา และแคนาดา โรงเรียนมักจะรับนักเรียนแลกเปลี่ยนและกลุ่มทัศนศึกษาจากประเทศเหล่านี้
สวัสดิการนักเรียน

ผู้อำนวยการด้านนักเรียนต่างชาติร่วมกับเจ้าหน้าที่ให้การสนับสนุนด้านภาษาอังกฤษ เป็นผู้ดูแลสวัสดิการและความก้าวหน้าทางวิชาการของนักเรียนต่างชาติทุกคน  นอกจากนี้โรงเรียนยังจัดให้มีอาจารย์ที่ปรึกษาทำงานเต็มเวลาคอยให้การสนับสนุน
ที่พัก

นักเรียนสามารถเลือกได้ว่าต้องการที่พักแบบโฮมสเตย์หรือหอพัก
ข้อบังคับด้านภาษาอังกฤษ
นักเรียนต่างชาติทุกคนต้องสอบวัดระดับความสามารถภาษาอังกฤษ 
นักเรียนบางคนอาจต้องเข้าเรียนคอร์สปรับพื้นฐานภาษาอังกฤษก่อนจะเริ่มเรียนที่โรงเรียน Auckland Grammar
ศิษย์เก่าที่มีชื่อเสียง

เอดมันด์ ฮิลลารี - นักสำรวจ
รัสเซลล์ โครว์ - นักแสดง
โรงเรียนเหล่ายาววิทยาคาร

| โรงเรียนเหล่ายาววิทยาคาร Laoyawwittayakhan School |
| --- | --- |

ที่ตั้ง
17 หมู่ 13 ตำบลกำพี้ อำเภอบรบือ จังหวัดมหาสารคาม 44130
ข้อมูล
ชื่ออื่น: ล.ย. L.Y.W.
ประเภท: โรงเรียนรัฐบาล - โรงเรียนมัธยมศึกษาขนาดกลาง
คำขวัญ: นตฺถิ ปญฺญา สมาอาภา (ไม่มีแสงสว่างใดเท่าเทียมแสงสว่างแห่งปัญญา)
สถาปนา: 24 มิถุนายน พ.ศ. 2533 (34 ปี 150 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410606
ผู้อำนวยการ: นายสมาน เรืองฤทธิ์
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ไทย  อังกฤษ
สี:    เหลือง-แดง
เพลง: มาร์ชเหล่ายาววิทยาคาร
เว็บไซต์: www.lyw.ac.th
โรงเรียนเหล่ายาววิทยาคาร (อังกฤษ: Laoyawwittayakhan School) เป็นโรงเรียนมัธยมศึกษาขนาดกลาง รูปแบบสหศึกษา สังกัดสำนักงานเขตพื้นที่การศึกษามัธยมศึกษามหาสารคาม กระทรวงศึกษาธิการ สหวิทยาเขต 3 บรบือ ตั้งอยู่ที่ ตำบลกำพี้ อำเภอบรบือ จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน

โรงเรียนเหล่ายาววิทยาคาร ก่อตั้งขึ้นเมื่อวันที่ 24 มิถุนายน พ.ศ. 2533 เริ่มแรกเป็นโรงเรียนสาขาโรงเรียนบรบือวิทยาคาร อำเภอบรบือ จังหวัดมหาสารคาม ได้รับความอนุเคราะห์อาคารจากโรงเรียนบ้านเหล่ายาว ตำบลกำพี้ อำเภอบรบือ อาศัยอาคารศูนย์เยาวชนตำบลกำพี้เป็นที่สอนชั่วคราว มีนักเรียนจำนวน 48 คน 1 ห้องเรียน ในระหว่างวันที่ 14 พฤษภาคม 2533 ถึงวันที่ 30 มีนาคม 2534 มีนายมงคล ไวว่อง เป็นผู้ประสานงาน
ต่อมาปีการศึกษา 2534 ตำบลกำพี้มีมติให้ใช้ที่สาธารณของบ้านเหล่ายาวเป็นที่ก่อสร้าง จำนวน 48 ไร่ อาคารเรียนชั่วคราว จำนวน 1 หลัง 6 ห้องเรียนโดยเปิดสอนระดับมัธยมศึกษาตอนต้น มีครูอาจารย์ 4 คน
เมื่อวันที่ 26 กุมภาพันธ์ พ.ศ. 2535 ได้รับอนุมัติจากกรมสามัญศึกษาให้จัดตั้งเป็นโรงเรียนเหล่ายาววิทยาคาร ได้งบประมาณก่อสร้างอาคารเรียน บ้านพักครู บ้านพักนักการภารโรง มี 7 ห้องเรียน ครูอาจารย์ 11 คน  นายมงคล ไวว่อง เป็นผู้บริหารโรงเรียน
ปีการศึกษา 2540 เปิดสอนระดับมัธยมศึกษาตอนปลาย มี 9 ห้องเรียน ครูอาจารย์ 13 คน
ทำเนียบผู้บริหาร

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | ตำแหน่ง |
| 1 | นายมงคล ไวว่อง | พ.ศ. 2533 | พ.ศ. 2540 | อาจารย์ใหญ่ |
| 2 | นายสม หล่อวัต | พ.ศ. 2540 | พ.ศ. 2543 | อาจารย์ใหญ่ |
| 3 | นายสุกรี เป้าน้อย | พ.ศ. 2543 | พ.ศ. 2547 | ผู้อำนวยการ |
| 4 |  นายเปลื้อง เจริญอาจ | พ.ศ. 2548 | พ.ศ. 2555 | ผู้อำนวยการ |
| 5 | นายสมาน เรืองฤทธิ์ | พ.ศ. 2555 | ปัจจุบัน | ผู้อำนวยการ |
อาคาร สถานที่

ภายในประกอบด้วยอาคารเรียนถาวร 2 หลัง อาคารเรียนกึ่งถาวร 1 หลัง โรงอาหาร หอประชุมและสนามฟุตบอล
การจัดการศึกษา > หลักสูตร

โรงเรียนเหล่ายาววิทยาคาร เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
แหล่งข้อมูลอื่น

เว็บไซต์หลักโรงเรียน เก็บถาวร 2017-10-16 ที่ เวย์แบ็กแมชชีน
โรซามันด์ ไพค์

| โรซามันด์ ไพค์ |
| --- | --- |
ชื่อเกิด: โรซามันด์ แมรี เอลเลน ไพค์
เกิด: ค.ศ. 1979  แฮมเมอร์สมิธ, ลอนดอน, ประเทศอังกฤษ
ศิษย์เก่า: Wadham College, Oxford
บุตร: 2
อาชีพ:  นักแสดง  ผู้บรรยาย 
ปีที่แสดง: 1998–ปัจจุบัน
ผลงานเด่น: บท มิแรนดา ฟรอสต์ 007 พยัคฆ์ร้ายท้ามรณะ​ (ค.ศ.2002) บท เฮเลน โรดิน  แจ็ค รีชเชอร์ ยอดคนสืบระห่ำ​ (ค.ศ.2012) บท เอมี เอลเลียต ดันน์ เล่นซ่อนหาย​ (ค.ศ.2014) บท มาร์ลา เกรย์สัน ห่วง...แต่หวังฮุบ​ (ค.ศ.2020)
รางวัล
เอมมี: นักแสดงนำหญิงยอดเยี่ยม ประเภทละครชุดทางโทรทัศน์ขนาดสั้น   2019 สเตท ออฟ เดอะ ยูเนียน
ลูกโลกทองคำ: นักแสดงนำหญิงยอดเยี่ยม ประเภทภาพยนตร์เพลงหรือตลก   2021 ห่วง...แต่หวังฮุบ
โรซามันด์ แมรี เอลเลน ไพค์ (อังกฤษ: Rosamund Mary Ellen Pike; เกิดระหว่างเดือน มกราคม–กุมภาพันธ์ ค.ศ. 1979) เป็นนักแสดงชาวอังกฤษ เธอได้รับรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือภาพยนตร์ตลก จากเรื่อง ห่วง...แต่หวังฮุบ (2021) และ รางวัลไพรม์ไทม์เอมมี สาขานักแสดงนำหญิงยอดเยี่ยม ประเภทละครชุดทางโทรทัศน์ขนาดสั้น จากเรื่อง สเตท ออฟ เดอะ ยูเนียน (2019) รวมทั้งเคยได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยม และ รางวัลแบฟตา
ไพค์ เข้าสู่วงการบันเทิงจากการเป็นนักแสดงละครเวที โดยเธอมีผลงานการแสดงละครเวทีเรื่องแรกคือ โรเมโอและจูเลียต ที่โรงละครเยาวชนแห่งชาติ สหราชอาณาจักร ในปี ค.ศ. 1997 ซึ่งเธอรับบทเป็น "จูเลียต" จากนั้นเธอเริ่มมีผลงานการแสดงที่ออกอากาศทางโทรทัศน์ของประเทศอังกฤษอยู่หลายเรื่อง ก่อนที่เธอจะเริ่มมีชื่อเสียงจากบทสาวบอนด์ ใน 007 พยัคฆ์ร้ายท้ามรณะ (ค.ศ. 2002) ซึ่งเป็นผลงานภาพยนตร์เรื่องแรกของเธอ ตามมาด้วยการแสดงในบทสมทบในภาพยนตร์เช่น จอมคนแห่งโรเชสเตอร์ (ค.ศ. 2004), ดอกไม้ทรนงกับชายชาติผยอง, ดูม ล่าตายมนุษย์กลายพันธุ์ (ค.ศ. 2005), ค้นแผนฆ่า ล่าอัจฉริยะ (2007), ปริญญารักไม่มีวันเรียนจบ, คนอึดฝ่านรกโคลนนิ่ง (ค.ศ. 2009) และ พยัคฆ์ร้าย ศูนย์ ศูนย์ ก๊าก สายลับกลับมาป่วน (ค.ศ. 2011)
ในปี ค.ศ. 2012 เธอแสดงเป็นแอนดรอมิดาใน สงครามมหาเทพพิโรธ และแสดงนำคู่กับทอม ครูซใน แจ็ค รีชเชอร์ ยอดคนสืบระห่ำ ก่อนจะมาโด่งดังในระดับโลกจากบทบาทการแสดงนำในภาพยนตร์เรื่อง เล่นซ่อนหาย (ค.ศ. 2014) ที่ทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม, รางวัลลูกโลกทองคำ, รางวัลแบฟตา, รางวัลแซกอวอร์ดส์และรางวัลเอ็มทีวีมูวีแอนด์ทีวีอะวอดส์ โดยในปี 2018 เธอได้รับการเสนอชื่อเข้าชิงรางวัลลูกโลกทองคำเป็นครั้งที่สองจากภาพยนตร์ชีวประวัติเรื่อง ไพรเวท วอร์ (ค.ศ. 2018) จนกระทั่งในปี ค.ศ. 2021 เธอมาประสบความสำเร็จได้รับรางวัลลูกโลกทองคำ เป็นครั้งแรก จากการเข้าชิงถึง 3 ครั้ง จากเรื่อง ห่วง...แต่หวังฮุบ (ค.ศ. 2020) ทางเน็ตฟลิกซ์ นอกจากผลงานภาพยนตร์แล้วเธอยังเป็นผู้บรรยายในแอนิเมชันเรื่อง โลกใบใหญ่ของอาร์ชิบอลด์ (ค.ศ. 2019 – ปัจจุบัน)
วัยเด็กและการศึกษา

ไพค์ เกิดในปี ค.ศ. 1979 ที่แฮมเมอร์สมิธ เกรเทอร์ลอนดอน ประเทศอังกฤษ เป็นบุตรสาวคนเดียวของ จูเลียน ไพค์ และ แคโรไลน์ เฟรนด์ นักร้องเพลงโอเปร่า เธอจบการศึกษาด้านวรรณคดีอังกฤษ จากวิทยาลัยวาแดม, มหาวิทยาลัยอ๊อกซฟอร์ด ด้วยคะแนนเกียรตินิยมอันดับ 2
โรงเรียนแบดมินตันบ้านทองหยอด

ตราสัญลักษณ์โรงเรียนแบดมินตันบ้านทองหยอด
โรงเรียนแบดมินตันบ้านทองหยอด (อังกฤษ: Banthongyod Badminton School) เป็นโรงเรียนแบดมินตันแห่งแรกในประเทศไทย ตั้งอยู่ที่ ถนนพุทธมณฑลสาย 3 แขวงบางไผ่ เขตบางแค กรุงเทพมหานคร แต่เดิมเรียกว่าชมรมแบดมินตันบ้านทองหยอด